
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
________________________________________________________

E L Ő T E R J E S Z T É S

A települési szilárd hulladékkal összefüggő tevékenységről és a szervezett közszolgáltatás igénybevételéről szóló 26/2008. (XII.12.) önkormányzati rendelet módosítására

Tisztelt Képviselő- testület!

2012. április 06-án hatályba lépett a 2012. évi XXVIII. törvény a hulladékgazdálkodásról szóló 2000. évi XLIII. törvény módosításáról.

A módosítás értelmében 2012. április 15-től feloldódott a 2012. január 1-től hatályos díjstop és egy maximált ár került bevezetésre.

A törvénymódosítás rendelkezéseit figyelembe véve településünkön 2011-ben a 120 l-es méretű tároló edény egyszeri ürítési díjának mértéke nem haladta meg a nettó 650-ot, vagy ennek más űrmértékű tárolóedényhez viszonyított arányos összegét, ennek következtében legfeljebb 650 Ft-ig, vagy ennek arányos mértékéig emelhető az egyszeri ürítési díj.
2011. december 15-i ülésén a képviselő- testület a díjemelésre vonatkozó rendeletét megalkotta, a díjstop következtében azonban hatályon kívül kellett helyeznie.  

A szolgáltatás színvonalának megtartása, bővítése szükségessé teszi a közszolgáltatási díj rendezését, melyre az alábbiak szerint teszek javaslatot:

Gyűjtő edényzet mértéke               Nettó egyszeri                        Nettó havi díjtétel

                                                     ürítési díj mértéke                négyszeri ürítés esetén                   
            ( l )                                                                                        
           80 l                                     300,- Ft                                  1200,- Ft
         120 l                                     367,50 - Ft                             1470,- Ft

       1100 l                                    3660,- Ft                              14.640,- Ft

Tisztelt Képviselő-testület!

A leírtak alapján kérem előterjesztésem megtárgyalását, majd a mellékelt rendelet tervezet elfogadását.

Martfű, 2012. május 16.

                                                                                                                Dr. Kiss Edit

                                                                                                                Polgármester

Készítette: Baloghné Juhász Erzsébet
                  irodavezető

Látta: Szász Éva

           aljegyző

MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

…../2012. (…..)
ÖNKORMÁNYZATI RENDELETE
a települési szilárd hulladékkal összefüggő tevékenységről és a szervezett közszolgáltatás igénybevételéről szóló 26/2008. (XII.12.) önkormányzati rendelet módosításáról

Martfű Város Önkormányzat Képviselő- testülete a helyi önkormányzatokról szóló 1990. évi LXV törvény 16. §. (1) bekezdésében, valamint a hulladékgazdálkodásról szóló 2000. évi XLIII. Törvény 57. §- 58. § alapján a települési szilárd hulladékkal összefüggő tevékenységről és a szervezett közszolgáltatás igénybevételéről szóló 26/2008. (XII.12.) önkormányzati rendeletét az alábbiak szerint módosítja:
1. §

A rendelet 1. számú melléklete helyébe e rendelet melléklete lép.

2. §

Ez rendelet 2012. június 1-én lép hatályba.
3. §

Ez a rendelet 2012. június 2-án hatályát veszti.

Martfű, 2012. május 16.

         


Szász Éva   



   dr. Kiss Edit                                                                        

                                     aljegyző



   polgármester

A települési szilárd hulladékkal összefüggő tevékenységről
 és a szervezett közszolgáltatás igénybevételéről szóló 
…../2012. (….) önkormányzati rendelethez
ÁLTALÁNOS INDOKOLÁS
A hulladékgazdálkodásról szóló 2000. évi XLIII törvény módosítása 2012. április 6. napján lépett hatályba, feloldva a 2012. január 1. napjától hatályos díjstopot.

A törvény módosítás értelmében szükséges a  települési szilárd hulladékkal összefüggő tevékenységről és a szervezett közszolgáltatás igénybevételéről szóló 26/2008. (XII.12.) önkormányzati rendelet felülvizsgálata.

RÉSZLETES INDOKOLÁS
A hulladékgazdálkodásról szóló 2000. évi XLIII törvény (továbbiakban: Hgt.)  módosított 57. § szerint kell értelmezni a hulladékkezelési közszolgáltatási díjként fizetendő egyszeri ürítési díj mértékét 2012. évre, a 2011. évi egyszeri ürítési díj mértékére figyelemmel. 
Településünkön 2011-ben a települési szilárd hulladék egységnyi díjtételei az alábbiak voltak:

Gyűjtő edényzet mértéke            Nettó havi díjtétel                         Nettó egyszeri

                                                négyszeri ürítés esetén                   ürítési díj mértéke

            ( l )                                                                                        

           80 l                                     1.090,- Ft                                          272,50- Ft

         120 l                                     1.330,- Ft                                          332,50- Ft

       1100 l                                   13.305,- Ft                                        3326,25- Ft

A törvénymódosítás rendelkezéseit figyelembe véve településünkön 2011-ben a 120 l-es méretű tároló edény egyszeri ürítési díjának mértéke nem haladta meg a nettó 650-ot, vagy ennek más űrmértékű tárolóedényhez viszonyított arányos összegét, ennek következtében legfeljebb 650 Ft-ig, vagy ennek arányos mértékéig emelhető az egyszeri ürítési díj.

2011. december 15-i ülésén a képviselő- testület a díjemelésre vonatkozó rendeletét megalkotta, a díjstop következtében azonban hatályon kívül kellett helyeznie.  

A szolgáltatás színvonalának megtartása, bővítése, az energiahordozók árának emelkedése  szükségessé teszi a közszolgáltatási díj rendezését. A díjtétel emelése megegyezik a hatálytalanított rendelet díjtételeivel.

A Hgt. 58. § -ban foglaltak szerint  a díjtételre  vonatkozó rendelkezéseket 2012. április 15-től fizetendő díjak tekintetében kell alkalmazni. 

ELŐZETES HATÁSVIZSGÁLAT

A rendelet-tervezet társadalmi, gazdasági, költségvetési hatásai
A törvény módosítás célja a hulladékkezelési közszolgáltatási díjként fizetendő egyszeri ürítési díj mértékének maximálása, lehetővé ezzel a társadalom számára a közel azonos díj fizetését.

A szabályozás következtében a szolgáltatók bevétele arányosabbá válik, a  lakosság egy részének terhei csökkenhetnek, esetünkben növekednek, ami több évre visszamenőleg nem történt meg, mivel nem volt díjnövekedés.

A rendelet módosítása az Önkormányzat költségvetését nem befolyásolja.

A rendelet- tervezet adminisztratív terheket befolyásoló hatás:

Az adminisztratív terhek a rendelet elfogadásával nem növekednek.

A jogszabály megalkotásának szükségessége:

A szolgáltatás színvonalának megtartása, bővítése, az energiahordozók árának emelkedése  szükségessé teszi a közszolgáltatási díj rendezését. 

A jogszabály alkalmazásához szükséges személyi, tárgyi, szervezeti és pénzügyi feltételek:

A rendelet alkalmazása adminisztratív terhekkel nem jár, ezért nincs szükség az egyéb feltételek biztosítására sem.
